මේ සම්මානය පිරිනමන්නේ කැලණිය විශ්වවිද්‍යාලයේ ජනසන්නිවේදන අධ්‍යයන අංශය මඟින් අධ්‍යයන අංශයේ සංජනනී මාධ්‍ය කලා මංගල්‍යයට සහගාමීව හා එහි ආචාර්ය මණ්ඩලයේ ඒකමතික තීරණයකට අනුව කලාව විෂයෙහි සුවිශේෂී සේවයක් සිදු කළ විශිෂ්්ට නිර්මාණකරුවෙක් විෂයෙහි ජීවිතයෙහි එක් වරක් පමණක් පිරිනමන උත්තම සම්මානයෙනි.1965 වසරේ නිෂ්පාදනය කරන ලද ‘මිනිසා සහ කපුටා’ කෙටි චිත්‍රපටය වෙනුවෙන් ඉන්දීය ජාත්‍යන්තර කෙටි චිත්‍රපට උළෙලේදී රජත මයුර සම්මානය දිනාගත් සුගතපාල සෙනරත් යාපා ‘හන්තානේ කතාව‘, ‘පෙම්බර මධු’, ‘ඉන්දුට මල් මිටක්’ ආදී චිත්‍රපට රැසක් දේශීය සිනමාවට දායක කළේය.